Knøttsmå (vingespenn 15-20 millimeter) blåvinger med korte stjerter på bakvingene. De kjennes lett på at forvingens ytterkant er snor-rett (hos de aller fleste andre blåvinger er den lett krummet), på uvanlig lange labialpalper og på de mørke flekkene på bakvingens underside. Forvingens underside er brungul med brun ytterkant, bakvingen er brunlig med en hvit tverrstrek og mørkere brune flekker i den indre delen.